སྤྱིར་རྒྱལ་ཁབ་ཆུང་བ་དེ་དག་ནི་ཨ་རི་ཡི་ཕྱོགས་སུ་འགྲེང་བའི་སྟོབས་ཆེན་རྒྱལ་ཁབ་ཁག་དང་བསྡུར་ན་སྟོབས་ཤུགས་ཞན་པ་ཡིན་ལ་རྒྱ་ནག་ལའང་དམངས་གཙོའི་རྒྱལ་ཁབ་ཁག་དང་འབྲེལ་ལམ་འཇོག་སྐབས་འགོག་རྐྱེན་འཕྲད་ཀྱིན་ཡོད་པ་ཡིན།འོན་ཀྱང་།ལྷོ་ཨེ་ཤི་ཡའི་ནང་དུ་ཐོབ་པའི་རྒྱལ་ཁ་དེས་རྒྱ་ནག་ནི་འགྲན་ཟླ་སྟོབས་ཤུགས་ཅན་ཞིག་ཏུ་འགྱུར་བཞིན་ཡོད་པ་བསྟན་ཡོད།རྒྱ་གར་དང་ས་མཚམས་འདྲེས་པའི་རྒྱལ་ཁབ་ཚང་མའི་ནང་རྒྱ་ནག་གིས་ཚོང་འབྲེལ་དང་མ་རྩའི་ལམ་ནས་འབྲེལ་ལམ་འཇོག་གིན་རང་གི་སྟོབས་ཤུགས་ལ་འགྲན་ཟླ་མ་ཡོང་བའི་སྔོན་ཚུད་ནས་རྒྱ་གར་གྱི་མཐའ་སྐོར་ཐབས་བྱ་རྒྱུའི་ལྐོག་གྱུར་གྱི་དམིགས་ཡུལ་དེ་འགྲུབ་ཐབས་བྱེད་བཞིན་ཡོད་པ་རེད།